แบงก์โน้ตส์
&nbsp;แคะกระปุก
17 ส.ค. 2554

แคะกระปุก
ภาวะเศรษฐกิจลุ่มๆ ดอนๆ อย่างนี้ ไม่ว่ายากดีมีจนต่างล้วนได้รับผลกระทบไปทั่วหน้า 
แม้แต่เศรษฐีอย่าง “ชัย โสภณพนิช” ประธานกรรมการ บริษัทกรุงเทพประกันภัย ก็ยังต้องยอมเฉือนสมบัติของตัวเองทิ้งบางส่วน




 
ชัยตัดใจนำหุ้นที่ถืออยู่ในบริษัท กรุงเทพประกันชีวิตออกมาขายทิ้ง แลกกลับมาเป็นเงินได้เบาะๆ เฉียด 30 ล้านบาท เท่านั้นเอง
สืบไป...สืบมาได้ความว่า ชัย กำลังหาเงินสร้างบ้านหลังใหม่อยู่ เพื่อให้ลูกๆ 5 คน บวกกับหลานๆ อีก 7 คน มาอยู่อาศัยใต้ชายคาเดียวกัน เวลาคิดถึงหลานๆ จะได้เรียกหาได้ทันทีไม่ต้องเทียวไปเทียวมาตามบ้านหลานๆ ให้เสียเวลา
แต่ช้าก่อน 30 ล้านบาทน่ะ หาใช่ราคาทั้งหมดของบ้านไม่ 
เอ่อ...ครือว่า...ราคาจริงๆ เมื่อสร้างเสร็จแล้วเบาะๆ ก็เฉียด 100 ล้านบาทได้มั้ง
เพราะบ้านของชัยนั้นไม่ธรรมดา สูงถึง 11 ชั้น เทียบเท่าคอนโดมิเนียมระดับหรูก็ว่าได้ ให้อยู่กันคนละชั้น ลดหลั่นกันปายยย
ช่วงนี้ชัยจึงต้องหอบผ้าหอบผ่อนไปหาอพาร์ตเมนต์หลับนอนเป็นการชั่วคราว เพราะกว่าบ้านจะเสร็จก็คงประมาณต้นปีหน้า
ดูแลครอบครัวได้อบอุ่นเช่นนี้ ไม่ยกตำแหน่งคุณพ่อดีเด่นให้ไปครองก็คงไม่ได้...แย้วมั้ง